Diari Oficial de la Generalitat Valenciana


Sumari del DOGV 7443, del 15-01-2015 (2015/137)

Informació pública del text refós de la modificació puntual número 01/2013 del pla general d'ordenació urbana per a la prohibició en els sòls urbà i urbanitzable del terme municipal de Cox d'activitats destinades a la manipulació, gestió, eliminació i tractament de residus sòlids urbans (planta de tractament i/o transferència de fems), així com de qualsevol tipus de residus perillosos. Suspensió de l'atorgament de llicències d'activitat i edificació.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7443

Data del DOGV
:   15-01-2015

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2015/137


Data del document
:   23-12-2014

Organisme emissor
:   Ajuntament de Cox

Tipus de document
:   Anunci

Descriptors 

:   * Cox
    * pla d'urbanisme
    * administració local

Informació pública del text refós de la modificació puntual número 01/2013 del pla general d'ordenació urbana per a la prohibició en els sòls urbà i urbanitzable del terme municipal de Cox d'activitats destinades a la manipulació, gestió, eliminació i tractament de residus sòlids urbans (planta de tractament i/o transferència de fems), així com de qualsevol tipus de residus perillosos. Suspensió de l'atorgament de llicències d'activitat i edificació. [2015/137]  
El Ple de l'Ajuntament, en la sessió del dia 28 de maig de 2013, va acordar aprovar inicialment i sotmetre a informació pública la modificació puntual número 01/2013 del Pla General d'Ordenació Urbana de Cox (Alacant), amb l'objecte d'implementar les mesures necessàries que impedisquen la implantació en tot el terme municipal de Cox, siga quina siga la classificació urbanística del seu sòl, de qualsevol activitat destinada a la manipulació, la gestió, l'eliminació i el tractament de residus sòlids urbans (planta de tractament i/o transferència de fems), així com de qualsevol tipus de residus perillosos publicats en l'Orde MAN/304/2002, de 8 de febrer, en relació amb la Directiva 91/689/CEE, sobre residus perillosos a les disposicions de la qual estan subjectes a menys que s'aplique l'apartat 5 de l'article 1 d'eixa directiva.  
  
Publicats els edictes en el tauler d'anuncis de l'Ajuntament, en el Diari Oficial de la Comunitat Valenciana número 7043, d'11 de juny de 2013, i en el periòdic La Verdad d'1 de juny, durant el període d'informació pública es van presentar un total de 13 suggeriments i/o al·legacions, que van ser estimades/desestimades pel Ple de la corporació de 29 d'abril de 2014.  
Com a conseqüència d'això, va ordenar «la redacció d'un text refós de la modificació puntual número 01/2013 del Pla General d'Ordenació Urbana de Cox, i adaptar-lo al resultat de l'estimació de les al·legacions presentades en la fase d'exposició pública, pel que fa tant a excloure la intervenció, no comprenent els ?usos permesos en sòl no urbanitzable?, com en relació amb la previsió dels ?usos permesos en sòl urbà i urbanitzable industrial?, en els seus estrictes termes, establida per l'article 23 del Decret 81/2013, de 21 de juny, del Consell, d'aprovació definitiva del Pla Integral de Residus de la Comunitat Valenciana (publicat en el DOCV número 7054, de 26.06.2013), i assenyalar que estos residus es referixen únicament als generats pels mateixos usos industrials previstos i autoritzats en cada polígon; i que, una vegada redactat, se sotmeta a l'aprovació definitiva, amb els informes tècnics i jurídics preceptius, d'esta corporació municipal». Així mateix, va acordar «mantindre la suspensió de llicències acordada segons el que establix l'article 101 de la LUV».  
  
Considerant que en el text refós resultant s'introduïxen modificacions substancials respecte a la modificació puntual número 1/2013 del Pla General d'Ordenació Urbana de Cox (Alacant), aprovada inicialment i sotmesa a informació pública.  
De conformitat amb el que establixen els articles 94 i 83 de la Llei 16/2005, de 30 de desembre, de la Generalitat, Urbanística Valenciana (LUV), i els articles 223, 554 i concordants del Decret 67/2006, de 19 de maig, pel qual s'aprova el Reglament d'Ordenació i Gestió Territorial i Urbanística (ROGTU), se sotmet a informació pública el text refós de la modificació puntual número 1/2013 del Pla General de Cox, de 12 de maig de 2014, redactat per l'arquitecte Miguel Antonio Mateo Sánchez, durant el termini d'un mes comptador des de la publicació d'este anunci en el Diari Oficial de la Comunitat Valenciana, durant el qual qualsevol persona, física i jurídica, encara que no tinga la condició d'interessat, podrà consultar la documentació que integra l'expedient i presentar al·legacions, suggeriments, informes i qualssevol altres documents que crega oportuns, en el departament d'Urbanisme d'este Ajuntament, segona planta de l'edifici de la casa consistorial, situat en la plaça Glorieta, número 1, de Cox (Alacant), en horari de 09.00 a 14.00 hores.  
  
S'advertix que es manté la suspensió de llicències d'activitat i d'edificació per a usos destinats a la manipulació, la gestió, l'eliminació i el tractament de residus sòlids urbans (planta de tractament i/o transferència de fems), així com de qualsevol tipus de residus perillosos publicats en l'Orde MAN/304/2002, de 8 de febrer, en relació amb la Directiva 91/689/CEE, sobre residus perillosos a les disposicions de la qual estan subjectes a menys que s'aplique l'apartat 5 de l'article 1 d'eixa directiva, que són declarats incompatibles i prohibits per la modificació puntual número 01/2013 del Pla General de Cox, segons l'acord del Ple de la corporació de 28 de maig de 2013, d'acord amb el que establix l'article 101 de la LUV, pel que fa als sòls urbà i urbanitzable, i se significa que pel que fa als «usos permesos en sòl no urbanitzable», la mateixa normativa del planejament general vigent impedix l'autorització dels usos prohibits que són objecte de la modificació puntual número 01/2013 del Pla General d'Ordenació Urbana de Cox, promoguda pel municipi, per la qual cosa no està afectada per esta suspensió de llicències, sinó per les mateixes determinacions del planejament general vigent.  
  
  
Cox, 23 de desembre de 2014.- L'alcalde: Carmelo Rives Fulleda.